De fleste Springfieldere, med enkelte viktige unntak, ser ut til å tilhøre de lavere samfunnslag. Byen har også den høyeste gjennomsnittsvekten i landet, og en merkelig lukt det tar uker å venne seg til. Både Time Magazine og Newsweek har omtalt byen i svært negative ordelag. Det er også enkelte merkelige tradisjoner i byen, blant annet lokket de slanger inn i byen for så å drepe dem. Denne tradisjonen ble imidlertid stoppet av Lisa Simpson med hjelp av blant andre Barry White. Byen har mennesker med en rekke ulike hudfarger, selv om de fleste er hvite (eller rettere sagt gule). Innbyggertall er ca. 60 000 eller 30 000, alt etter hvilke episoder man velger å stole på.